Oznamujeme politickým stranám a koalíciám, že **Oznámenie o delegovaní člena a náhradníka do okrskovej volebnej komisie** pre voľby do Národnej rady SR treba doručiť do 8.1.2020 na obecný úrad, alebo na email**maria.lisa@obeclab.sk.**

Volič, ktorý má trvalý pobyt na území Slovenskej republiky a v deň konania volieb nebude môcť voliť v mieste svojho trvalého pobytu vo volebnom okrsku, v ktorého zozname voličov je zapísaný, môže požiadať obec svojho trvalého pobytuo **vydanie hlasovacieho preukazu**. Obec na základe žiadosti voličovi vydá hlasovací preukaz a zo zoznamu voličov ho vyčiarkne s poznámkou o vydaní hlasovacieho preukazu.

Hlasovací preukaz oprávňuje na zápis do zoznamu voličov v ktoromkoľvek volebnom okrsku.

Volič môže požiadať o vydanie hlasovacieho preukazu:

1. **osobne** najneskôr posledný pracovný deň pred konaním volieb (t.j. **najneskôr 28. 2. 2020**) v úradných hodinách obce. Obec vydá hlasovací preukaz bezodkladne.
2. **v listinnej forme** tak, aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania volieb (t.j. **najneskôr 10. 2. 2020**),

 elektronicky na e-mail maria.lisa@obeclab.sk

-  vo forme elektronickej snímky žiadosti (sken) alebo

-  v textovej forme tvoriacej obsah e-mailovej správy tak,

aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania volieb (t.j. najneskôr 10. 2. 2020).